2011R0562 — FI — 20.05.2012 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION TÄYTÄNTÖÖNPANOASETUS (EU) N:o 562/2011,

annettu 10 päivänä kesäkuuta 2011,

varainhoitovuodelle 2012 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi Euroopan unionin vähävaraisimmille henkilöille ja tietyistä asetuksen (EU) N:o 807/2010 säännöksistä poikkeamisesta







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 ( 1 ) ja erityisesti sen 43 artiklan f ja g alakohdan yhdessä sen 4 artiklan kanssa, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 ( 2 ) ja erityisesti sen 3 artiklan 2 kohdan, sekä katsoo seuraavaa: (1) Interventiovarastoista peräisin olevien elintarvikkeiden unionin vähävaraisimpien henkilöiden hyväksi toimittamisen yksityiskohtaisista soveltamissäännöistä 14 åpäivänä syyskuuta 2010 annetun komission asetuksen (EU) N:o 807/2010 ( 3 ) 2 artiklan mukaisesti komission on hyväksyttävä varainhoitovuoden 2012 osalta käytettävissä olevista määrärahoista rahoitettava jakelusuunnitelma. Kyseisessä suunnitelmassa on vahvistettava kunkin toimea soveltavan jäsenvaltion osalta erityisesti käytettävissä olevat enimmäismäärärahat suunnitelman toteuttamiseksi kussakin jäsenvaltiossa ja jokaisen tuotelajin määrä, joka voidaan poistaa interventiovarastoista. (2) Jäsenvaltiot, jotka osallistuvat jakelusuunnitelmaan varainhoitovuonna 2012, ovat toimittaneet komissiolle asetuksen (EU) N:o 807/2010 1 artiklan mukaisesti edellytetyt tiedot. (3) Määrärahojen jakamista varten on tarpeen ottaa huomioon erityisesti tiedot siitä, missä määrin jäsenvaltiot ovat käyttäneet niille aiempina vuosina myönnettyjä varoja. (4) Kun otetaan huomioon, että interventiovarastoja on edelliseen vuoteen verrattuna huomattavasti vähemmän saatavilla vähävaraisimmille henkilöille suunnattua elintarvikkeiden jakeluohjelmaa varten, on asianmukaista, että vuoden 2012 vuosisuunnitelma hyväksytään heti, kun jäsenvaltiot ovat toimittaneet komissiolle asetuksen (EU) N:o 807/2010 1 artiklan mukaisesti edellytetyt tiedot. Pikaisen hyväksymisen tavoitteena on antaa jäsenvaltioille lisäaikaa unionin vuosisuunnitelman toteuttamista varten, jotta kansallisille viranomaisille ja hyväntekeväisyysjärjestöille tarjoutuisi mahdollisuus löytää vaihtoehtoisia lähteitä elintarvikkeiden hankkimiseksi. (5) Asetuksen (EU) N:o 807/2010 4 artiklassa säädetään, että jos riisiä ei ole saatavilla interventiovarastoissa, komissio voi sallia viljan poistamisen interventiovarastoista markkinoilta hankittujen riisin ja riisituotteiden toimituksen maksuna. Koska riisin interventiovarastoja ei tällä hetkellä ole, olisi sallittava viljan poistaminen interventiovarastoista markkinoilta hankittujen riisituotteiden toimituksen maksuna. (6) Asetuksen (EU) N:o 807/2010 8 artiklan 1 kohdassa säädetään jäsenvaltioiden välisistä tuotteiden siirroista, jos tuotteita ei ole sen jäsenvaltion interventiovarastoissa, jossa tuotteita tarvitaan vuotuisen jakelusuunnitelman toteuttamista varten. Sen vuoksi olisi sallittava kyseisen suunnitelman toteuttamiseksi vuonna 2012 tarvittavat unionin sisäiset siirrot asetuksen (EU) N:o 807/2010 8 artiklassa säädetyin edellytyksin. (7) Koska vilja-alan nykyistä markkinatilannetta leimaavat korkeat markkinahinnat, on unionin taloudellisten etujen turvaamiseksi aiheellista korottaa vakuutta, joka viljan toimitusurakan saajan on asetettava asetuksen (EU) N:o 807/2010 4 artiklan 3 kohdan ja 8 artiklan 4 kohdan mukaisesti. (8) Vuotuista jakelusuunnitelmaa sovellettaessa asetuksen (EY) N:o 2799/98 3 artiklan mukaisena määräytymisperusteena olisi pidettävä julkisten varastojen tilivuoden alkamispäivää. (9) Komissio on asetuksen (EU) N:o 807/2010 2 artiklan 2 kohdan mukaisesti kuullut tämän vuotuisen jakelusuunnitelman laatimisen yhteydessä unionin vähävaraisimpien henkilöiden ongelmiin perehtyneitä tärkeimpiä järjestöjä. (10) Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa, sekä katsoo seuraavaa: ON HYVÄKSYNYT TÄMÄN ASETUKSEN:







▼M1

1 artikla

1. Unionin vähävaraisimmille henkilöille asetuksen (EY) N:o 1234/2007 27 artiklan mukaisesti jaettavaksi tarkoitetut elintarviketoimitukset toteutetaan vuonna 2012 tämän asetuksen liitteessä I olevan vuotuisen jakelusuunnitelman mukaan.

Jäsenvaltioiden käytettävissä olevat määrärahat suunnitelman toteuttamiseksi vuonna 2012 vahvistetaan liitteessä I olevassa a kohdassa.

Jokaisen tuotelajin määrät, jotka voidaan poistaa interventiovarastoista, vahvistetaan mainitun liitteen b kohdassa.

Jäsenvaltioiden ohjeelliset määrärahat elintarvikkeiden ostamiseksi unionin markkinoilta vahvistetaan mainitun liitteen c kohdassa.

2. Viljan käyttö markkinoilta hankittujen riisituotteiden toimituksen maksuna on sallittua asetuksen (EU) N:o 807/2010 4 artiklan 2 kohdan mukaisesti.

2 artikla

Tämän asetuksen liitteessä II lueteltujen tuotteiden unionin sisäiset siirrot sallitaan asetuksen (EU) N:o 807/2010 8 artiklassa säädetyin edellytyksin. Jäsenvaltioiden ohjeelliset määrärahat unionin sisäisistä siirroista aiheutuvien kustannusten korvaamiseksi 1 artiklassa tarkoitetun vuotuisen jakelusuunnitelman puitteissa vahvistetaan liitteessä I olevassa d kohdassa.

▼M1

2 a artikla

Poiketen siitä, mitä asetuksen (EU) N:o 807/2010 3 artiklan 1 kohdassa säädetään, vuoden 2012 jakelusuunnitelman täytäntöönpanokausi päättyy 28 päivänä helmikuuta 2013.

2 b artikla

Poiketen siitä, mitä asetuksen (EU) N:o 807/2010 3 artiklan 3 kohdassa säädetään, vuoden 2012 jakelusuunnitelman osalta siinä tapauksessa, että tuotteita hankitaan markkinoilta asetuksen (EU) N:o 807/2010 2 artiklan 3 kohdan a alakohdan iii ja iv alakohdan soveltamiseksi, toimijan toimittamien tuotteiden maksutoimet on suoritettava ennen 15 päivää lokakuuta 2012.

2 c artikla

Vuoden 2012 jakelusuunnitelman osalta asetuksen (EU) N:o 807/2010 3 artiklan 2 kohdan toisen ja kolmannen alakohdan ensimmäistä virkettä ei tarvittaessa sovelleta seuraaviin interventiovarastojen määriin:

a) 5,46 tonnia Yhdistyneeseen kuningaskuntaan varastoitua viljaa, joka on myönnetty Bulgarialle;

b) 0,651 tonnia Suomeen varastoitua viljaa, joka on myönnetty Bulgarialle;

c) 249,04 tonnia Ranskaan varastoitua viljaa, joka on myönnetty Ranskalle;

d) 635,325 tonnia Viroon varastoitua rasvatonta maitojauhetta, joka on myönnetty Virolle.

2 d artikla

Poiketen siitä, mitä asetuksen (EU) N:o 807/2010 9 artiklassa säädetään, vuoden 2012 jakelusuunnitelman osalta maksuhakemukset on esitettävä kunkin jäsenvaltion toimivaltaisille viranomaisille viimeistään 30 päivänä syyskuuta 2012. Mainitun päivämäärän jälkeen esitettyjä hakemuksia ei hyväksytä, jollei kyseessä ole ylivoimainen este.

Menot, joiden enimmäismäärät vahvistetaan liitteessä I olevassa a kohdassa, voivat saada unionin rahoitusta vain, jos jäsenvaltio on maksanut ne tuensaajalle viimeistään 15 päivänä lokakuuta 2012.

▼B

3 artikla

Poiketen siitä, mitä asetuksen (EU) N:o 807/2010 4 artiklan 3 kohdan viidennessä alakohdassa ja 8 artiklan 4 kohdan ensimmäisessä alakohdassa säädetään, toimitusurakan saajan on vuoden 2012 jakelusuunnitelman osalta ennen viljan poistamista interventiosta asetettava vakuus, jonka suuruus on 150 euroa tonnilta.

4 artikla

Tämän asetuksen 1 artiklassa tarkoitetun vuotuisen jakelusuunnitelman toteuttamiseksi asetuksen (EY) N:o 2799/98 3 artiklassa tarkoitettu määräytymisperusteen päivämäärä on 1 päivä lokakuuta 2011.

▼M2

4 a artikla

1. Tämän asetuksen 1 artiklassa tarkoitetun vuotuisen jakelusuunnitelman täytäntöönpanemiseksi asetuksen (EU) N:o 807/2010 4 artiklan 4 ja 6 kohdan mukaisesti valitut toimijat ja asetuksen (EY) N:o 1234/2007 27 artiklan 1 kohdassa tarkoitetut nimetyt järjestöt voivat esittää asianomaisen jäsenvaltion toimivaltaiselle viranomaiselle ennakkomaksuhakemuksen asetuksen (EY) N:o 1234/2007 27 artiklan 7 kohdan toisen alakohdan a alakohdassa tarkoitetuista kustannuksista, joita aiheutuu tuotteiden kuljetuksesta nimettyjen järjestöjen varastoihin, sekä mainitun artiklan toisen alakohdan b alakohdassa tarkoitetuista hallinto-, kuljetus- ja varastointikustannuksista. Asianmukaisesti perustelluissa tapauksissa jäsenvaltiot voivat myös maksaa ennakkomaksuja kustannuksiin, joita aiheutuu tuotteiden toimituksesta asetuksen (EU) N:o 807/2010 4 artiklan 4 kohdan mukaisesti valituille toimijoille, edellyttäen, että kyseiset toimijat ovat osoittaneet asianomaisia jäsenvaltioita tyydyttävällä tavalla, että ne ovat ennen 15 päivää lokakuuta 2012

a) tehneet oikeudellisesti päteviä sitoumuksia toimen toteuttamiseksi;

b) edistyneet huomattavasti toimen toteutuksessa; ja

c) toteuttaneet kaikki toimenpiteet, jotka ovat tarpeen sen varmistamiseksi, että täytäntöönpano on päätöksessä viimeistään 28 päivänä helmikuuta 2013.

2. Toimivaltainen viranomainen voi maksaa ennakkoa enintään 100 prosenttia haetusta summasta edellyttäen, että asetetaan vakuus, jonka suuruus on 110 prosenttia 1 kohdassa tarkoitetusta ennakosta. Kun kyseessä ovat asetuksen (EU) N:o 807/2010 4 artiklan 4 kohdan mukaisesti valitut toimijat, mainitussa artiklassa tarkoitettu vakuus katsotaan riittäväksi tämän artiklan soveltamiseksi.

3. Edellä olevan 2 kohdan soveltamiseksi sovelletaan komission täytäntöönpanoasetusta (EU) N:o 282/2012 ( 4 ).

4. Edellä 1 kohdassa tarkoitettujen nimettyjen järjestöjen osalta maksajavirasto voi hyväksyä jäsenvaltion voimassa olevien säännösten mukaisesti viranomaisen kirjallisen, 2 kohdassa tarkoitettua prosenttiosuutta vastaavan vakuuden edellyttäen, että kyseinen viranomainen sitoutuu maksamaan vakuutta vastaavan määrän, jos oikeutta ennakkomaksuun ei vahvisteta. Jäsenvaltio voi voimassa olevien säännöstensä mukaisesti myös säätää välineestä, jonka teho on vastaava, edellyttäen, että sillä varmistetaan maksetun ennakon takaisinmaksu, jos oikeutta ennakkomaksuun ei vahvisteta.

5. Jäsenvaltioiden on viimeistään 15 päivänä tammikuuta 2013 ilmoitettava komissiolle niiden ennakkomaksujen kokonaismäärä, jotka on maksettu viimeistään 15 päivänä lokakuuta 2012 2 kohdan mukaisesti, joita ei ole lopullisesti hyväksytty ja jotka liittyvät toimiin, joita lopulliset tuensaajat eivät vielä ole saaneet päätökseen.

▼B

5 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE I

VUOTUINEN JAKELUSUUNNITELMA VUODEKSI 2012

a) Kokonaismäärärahat jäsenvaltioittain



(euroa) Jäsenvaltio Määrä Belgia 11 710 463 Bulgaria 21 439 346 Tšekki 135 972 Viro 2 359 486 Irlanti 2 594 467 Kreikka 21 651 199 Espanja 80 401 345 Ranska 70 563 823 Italia 95 641 425 Latvia 5 558 220 Liettua 7 491 644 Luxemburg 171 704 Unkari 13 715 022 Malta 721 992 Puola 75 296 812 Portugali 19 332 607 Romania 60 689 367 Slovenia 2 533 778 Slovakia 5 098 384 Suomi 2 892 944 Yhteensä 500 000 000

b) Jokaisen tuotelajin määrä, joka voidaan poistaa unionin interventiovarastoista sen jakamiseksi jäsenvaltioissa tämän liitteen a kohdassa esitettyjen enimmäismäärien rajoissa



(tonnia) Jäsenvaltio Vilja Rasvaton maitojauhe Belgia 1 560,275 Bulgaria 39 150,874 Tšekki 450,000 Viro 635,325 Irlanti 727,900 Kreikka 2 682,575 Espanja 10 093,975 Ranska 249,040 8 858,925 Italia 12 337,975 Latvia 870,050 Liettua 1 032,575 Unkari 1 807,425 Malta 1 230,373 Puola 9 662,825 Portugali 2 524,725 Romania 112 527,069 Slovenia 287,750 Slovakia 8 976,092 Suomi 489,300 Yhteensä 162 583,448 53 571,600

c) Jäsenvaltioiden ohjeelliset määrärahat elintarvikkeiden ostamiseksi unionin markkinoilta tämän liitteen a kohdassa esitettyjen enimmäismäärien rajoissa



(euroa) Jäsenvaltio Määrä Belgia 8 346 393 Bulgaria 14 004 438 Tšekki 70 619 Viro 1 136 698 Irlanti 1 200 145 Kreikka 15 656 380 Espanja 57 977 800 Ranska 51 172 604 Italia 68 479 620 Latvia 3 736 468 Liettua 5 281 095 Luxemburg 161 225 Unkari 9 751 550 Malta 493 784 Puola 54 100 415 Portugali 13 763 634 Romania 39 979 504 Slovenia 1 883 893 Slovakia 3 590 632 Suomi 1 871 094 Yhteensä 352 657 991

d) Jäsenvaltioiden ohjeelliset määrärahat unionin sisäisistä siirroista aiheutuvien kustannusten korvaamiseksi tämän liitteen a kohdassa esitettyjen enimmäismäärien rajoissa



(euroa) Jäsenvaltio Määrä Bulgaria 2 300 431 Tšekki 12 211 Kreikka 126 066 Espanja 401 345 Ranska 17 915 Italia 399 005 Latvia 5 509 Unkari 61 128 Malta 63 361 Puola 205 907 Portugali 108 700 Romania 5 970 071 Slovenia 7 073 Slovakia 305 884 Suomi 15 394 Yhteensä 10 000 000









LIITE II

a) Varainhoitovuoden 2012 jakelusuunnitelmassa sallitut unionin sisäiset viljan siirrot



Määrä (tonnia) Haltija Vastaanottaja 1 33 989,414 Maaseutuvirasto, Suomi Държавен фонд ”Земеделие” — Разплащателна агенция, Bulgaria 2 5 161,460 RPA, United Kingdom Държавен фонд ”Земеделие” — Разплащателна агенция, Bulgaria 3 450,000 SJV, Sweden SZIF, Czech Republic 4 1 230,373 SJV, Sweden Ministry for Resources and Rural Affairs Paying Agency, Malta 5 16 856,043 BLE, Germany Agenția de Plăți și Intervenție pentru Agricultură, Romania 6 41 360,295 Maaseutuvirasto, Suomi Agenția de Plăți și Intervenție pentru Agricultură, Romania 7 54 310,731 SJV, Sweden Agenția de Plăți și Intervenție pentru Agricultură, Romania 8 147,000 FranceAgriMer, France Pôdohospodárska platobná agentúra, Slovakia 9 8 829,092 SJV, Sweden Pôdohospodárska platobná agentúra, Slovakia

b) Varainhoitovuoden 2012 jakelusuunnitelmassa sallitut unionin sisäiset rasvattoman maitojauheen siirrot



Määrä (tonnia) Haltija Vastaanottaja 1 2 682,575 BLE, Germany OPEKEPE, Greece 2 330,350 SZIF, Czech Republic FEGA, Spain 3 6 308,425 OFI, Ireland FEGA, Spain 4 3 455,200 RPA, United Kingdom FEGA, Spain 5 2 118,875 RPA, United Kingdom FranceAgriMer, France 6 7 904,825 BIRB, Belgium AGEA, Italy 7 1 476,375 OFI, Ireland AGEA, Italy 8 2 749,625 Dienst Regelingen Roermond, Netherlands AGEA, Italy 9 207,150 SJV, Sweden AGEA, Italy 10 870,050 Lietuvos žemės ūkio ir maisto produktų rinkos reguliavimo agentūra. Lithuania Rural Support Service. Latvia 11 1 807,425 RPA. United Kingdom Mezőgazdasági és Vidékfejlesztési Hivatal. Hungary 12 3 294,150 BLE. Germany ARR. Poland 13 1 675,025 Lietuvos žemės ūkio ir maisto produktų rinkos reguliavimo agentūra. Lithuania ARR. Poland 14 4 692,825 RPA. United Kingdom ARR. Poland 15 2 524,275 RPA. United Kingdom IFAP I.P. Portugal 16 287,750 Dienst Regelingen Roermond. Netherlands Agencija Republike Slovenije za kmetijske trge in razvoj podeželja. Slovenia 17 489,300 Dienst Regelingen Roermond. Netherlands Maaseutuvirasto, Suomi